32. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 95219/75 της 25 Ιαν./7 Μαρτ.  1975 (ΦΕΚ Β΄ 292) Περί καθορισμού μειωμένου ναύλου εις διακινούμενα άτομα δι’ ακτοπλοϊκών πλοίων. Έχοντες υπ’ όψει: α)Τα υπ’ αριθ. 456/27-11-74 και 463/2-12-74 έγγραφα της Ενώσεως Εφοπλιστών επιβατηγών πλοίων. β)Το υπ’ αριθ. 40/28-12-74 Πρακτικόν Συνεδριάσεως της Γνωμοδοτικής Επιτροπής Ακτοπλοϊκών Συγκοινωνιών, ιδόντες τας διατάξεις του άρθρ. 9 του Νόμ. 6059/1934 ως ετροποποιήθη υπό των διατάξεων του άρθρ. 9 του Νόμ. 756/1948, αποφασίζομεν: Εγκρίνομεν: 1.Έκπτωσιν 25% επί του ναύλου επιβατών εις τα μέλη των Αθλητικών Σωματείων τα μετακινούμενα εις συγκεκροτημένας ομάδας άνω των 25 ατόμων της ιδιότητός των αποδεικνυομένης εκ του δελτίου ταυτότητος του οικείου σωματείου. Η υπ’ αριθ. 58896/4071/17-9-54 απόφασις ΥΕΝ και καθ’ ο μέρος αύτη αφορά εις τα μέλη των αθλητικών σωματείων καταργείται. β)Έκπτωσιν 25% επί του ναύλου επιβατών εις Προσκόπους και Αλκίμους μετακινουμένους εις συγκεκροτημένας ομάδας άνω των 25 ατόμων η ιδιότης των οποίων αποδεικνύεται εκ της οικείας εφορείας Προσκόπων και Αλκίμων. Αι υπ’ αριθ. 58896/4071/17-9-54 καθ’ ο μέρος αύτη αφορά εις τους Προσκόπους και 17362/1076/2 -4-67 αποφάσεις ΥΕΝ καταργούνται. γ)Έκπτωσιν 25% επί του ναύλου επιβατών εις μέλη Εκδρομικών Σωματείων υπαγομένων εις την Ομοσπονδίαν Εκδρομικών Σωματείων ως και μέλη των Σωματείων της Ελληνικής Περιηγητικής Λέσχης και του Ελληνικού Ορειβατικού Συνδέσμου εφ’ όσον ταξιδεύουν εις συγκεκροτημένας ομάδας άνω των 25 ατόμων. Η υπ’ αριθ. 58896/4071/19-9-57 απόφασις ΥΕΝ καθ’ ο μέρος αύτη αφορά εις τα εκδρομικά σωματεία καταργείται. δ)Έκπτωσιν 25% επί του ναύλου επιβατών εις Ηθοποιούς ταξιδεύοντας εις συγκεκροτημένους θιάσους άνω των 10 προσώπων. Η υπ’ αριθ. 22565/271/19-3-62 απόφασις ΥΕΝ καταργείται. Η παρούσα κοινοποιηθήτω δεόντως και δημοσιευθήτω δια της Εφημερίδος της Κυβερνήσεως. 